recursal/SuperWikiNEXT-32B huggingface dataset:
**Tidemand Gjørud** (født 1898 i Hedalen, død 1964 i Bærum) var en norsk kunstmaler. 

Han ble spesielt kjent som portrettmaler, men har også lagd faner og altertavler. Blant annet har han lagd altertavla i Leirskogen kirke. Et usignert verk er en køltegning av en bjørn som jager turister som er tegnet på en tømmervegg i ei bu i Vassfaret.

Gjørud er sønn til Olaus og Karen Gjørud, og hadde 7 søsken.

Han studerte ved Statens kunstakademi under ledelse av Christian Krohg. Senere studerte han to år ved Pola Gauguins unstskole. Han fikk stipend for å gjennomføre studier i Tyskland i mellomkrigstiden, men familien ønsket ikke at han skulle reise.

Gjørud har deltatt på Statens høstutstilling flere ganger. Første gangen var i 1917. Etter første utstilling ble han en fast gjenganger (1918, -19, -20, 1923-24, -27 og -29).

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Tidemann Gjørud, (24.mai 1898 - 22.november 1964).», besøkt 10. januar 2022[Hentet fra Wikidata]
2. ↑  Norsk kunstnerleksikon s. 748
3. ↑  Norsk kunstnerleksikon s. 748

Litteratur
----------

* *Sagn og Soge i Søndre Ourdahl*, Sør-Aurdal Historielag, 1998, ISBN 82-91013-06-3

  


|  |  |
| --- | --- |
| Oppslagsverk/autoritetsdata | Norsk kunstnerleksikon **·** Historisk befolkningsregister **·** KulturNav
 |
**Dina Engel Laurentse Aschehoug** (født 1861, død 1956) var en norsk malerinne og illustratør.

Hun var elev ved Vilhelm Kyhns tegneskole i København 1880–82, og var deretter elev av Eilif Peterssen og Erik Werenskiold i Kristiania. Senere studerte hun ved Académie Colarossi i Paris og ved Akademiet for Kvinder i København. Hun avbrøt imidlertid kunstnerutdannelsen etter farens ønske, og var siden lærer ved Sylows pikeskole og Den kvindelige industriskole i tilsammen 20 år. Mellom 1911 og 1924 bodde hun i København.

Dina Aschehoug malte særlig interiører og portretter, og laget flere altertavler til norske kirker. Hun illustrerte dessuten utgivelsen *8 Barnefortællinger* av Augusta Abrahamsen, som ble utgitt første gang i 1901.

Referanser
----------

1. ↑  «8 Barnefortællinger af Augusta med Tegninger av Dina Aschehoug». *Nasjonalbiblioteket - www.nb.no*. 1901. Besøkt 8. november 2020.

Portal: Kunst

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Prabook **·** Historisk befolkningsregister **·** KulturNav
 |
**Jacob Rosted** (født 1750, død 1833) var rektor ved Oslo katedralskole fra 1803 til 1832. Rosted ble ansatt ved katedralskolen som hører i 1777, og fra 1782 var han konrektor. Rosted var bibliotekar for Deichmanske bibliotek da det åpnet for publikum i 1785. 

En katalog over bibliotekets bøker ble utgitt av Rosted i 1790. Da Deichmanske seinere ble flyttet til katedralskolen, ble han ansvarlig for både dette og skolens eget bibliotek. Fra 1792 var Rosted redaktør for *Topografisk Jiournal*, og senere for *Hermoder*, som var et av landets første litterære magasin. I tillegg er han kjent som Niels Henrik Abels og Henrik Wergelands rektor.

I 1810 utga han boken *Forsøg til en Rhetorik*, som kom i ny og revidert utgave i 1824. Boken regnes som et hovedverk i norsk retorisk historie, og ble gjenutgitt i 2007 (ved Amund Børdahl). Rosted regnes som en av de første nordmenn som befattet seg systematisk med retorikk som fagområde, og han hadde lært faget blant annet hos engelskmannen Hugo Blair.

Rosteds gate i Oslo er for øvrig oppkalt etter Jacob Rosted.

Eksterne lenker
---------------

* Digitaliserte bøker av Rosted hos Nasjonalbiblioteket.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Historisk befolkningsregister **·** BIBSYS **·** VIAF
 |
***Nyctemera amica***  er en bjørnespinner (Arctiidae).

Utseende
--------

…

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis
-------

…

*Nyctemera amica* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse
----------

*Nyctemera amica* finnes i Australia, finnes ikke i Norden.

Systematisk inndeling
---------------------

**Treliste**
* sommerfugler (Lepidoptera)
	+ gruppe **Apoditrysia**
		- gruppe **storsommerfugler**
			* gruppe / overfamilie **Noctuoidea**
				+ familie **bjørnespinnere** (Arctiidae)
					- delgruppe Arctiinae
						* ***Nyctemera amica***

Eksterne lenker
---------------

* (en) *Nyctemera amica* i Global Biodiversity Information Facility Rediger på Wikidata

* *Nyctemera amica* – detaljert informasjon på Wikispecies Rediger på Wikidata
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk entomologisk forening – for deg som vil lære mer om insekter.
**Jacob Eggertsen Stockfleth** (født 1607 i Haderslev i Danmark, død 1652 i Christiania) var en norsk fogd, rådmann i Christiania, trelasthandler og godseier, og stamfar til flere adelige grener av slekten Stockfleth.

Han var sønn av Eggert Stockfleth, som døde som kjøpmann på Bragernes i 1638. Familien flyttet til Norge tidlig på 1600-tallet. Jacob Stockfleth var fogd i Gudbrandsdalen (fra ca. 1634) og deretter i Hadeland og Land (1642–1646). Han var i flere år bosatt på gården Isum i Sør-Fron. Han fikk også Viul hovedgård i gave av kong Christian IV i 1646. Mot slutten av livet ble han rådmann i Christiania. Han drev betydelig trelasthandel, opprinnelig med fogdestillingene som basis, og senere på Bragernes.

Jacob Stockfleth var bror til biskop i Christiania Henning Stockfleth og til trelasthandler og borgermester i Christiania Hans Stockfleth. Han var gift med Anna Bentsdatter og var far til sogneprest i Stange Christopher Stockfleth (1639–79) og lagmann i Christiania Hannibal de Stockfleth (1649–1721), som begge ble stamfedre for adelige grener av slekten, samt til rådmann i Christiania Eggert Stockfleth (død 1698), som ble stamfar for en borgerlig gren, og til Hans Jacobsen Gullerud, som har etterkommere i bondestand som brukte andre navn. Det fremgår av ministerialboken for Norderhov ved Hans Jacobsens begravelse 3. august 1722 at han var sønn av Jacob Eggertsen (Stockfleth), og i klokkerboken fremgår det også at han var født på gården *Onhsom* i Frons prestegjeld, dvs. Isum i Sør-Fron. Det er ukjent om Hans Jacobsen var sønn av Anna Bentsdatter, av en annen (ukjent) ektefelle, eller utenfor ekteskap. De nærmeste etterkommerne av Hans Jacobsen i mannslinjen har hatt gårds- eller slektsnavnene Gullerud, Sætrang, Bølgen, Walders, Finnebråten, Lindboe, Trollerud, Nakkjem, Berg. Jacob Stockfleth har også etterkommere gjennom kvinneledd som tok navnet Stockfleth, herunder samemisjonæren Nils Joachim Christian Vibe Stockfleth. Han var videre onkel til stiftamtmann Christian Stockfleth (1639/40–1704), en av hovedmennene bak Christian Vs Norske Lov.

Referanser
----------

1. ↑  August von Eyben, *Stamtavle over Slægten Stockfleth som agnatisk nedstammer fra Eggert Stockfleth*, Kjøbenhavn, H.H. Thieles Bogtrykkeri, 1929
2. ↑  Buskerud fylke, Norderhov, Ministerialbok nr. 2A (1716–1725), Kronologisk liste 1722, side 170–171.
3. ↑  Buskerud fylke, Norderhov, Klokkerbok nr. I 1 (1717–1725), Kronologisk liste 1722, side 161.
**Energicharterkonferansen** er en internasjonal organisasjon etablert i 1994 ved Energichartertraktaten, også kjent som «Det europeiske energicharter». Konferansen er traktatens øverste organ. Energicharteret ble til etter Sovjetunionens sammenbrudd for å sikre mer stabile betingelser for energiforsyning til Europa.

Organisasjonen har status som permanent observatør i FNs hovedforsamling.

Medlemsland
-----------

Stater som har sluttet seg til energichartertraktaten er medlemmer av organisasjonen.

Andre stater som har undertegnet Det europeiske energicharteret av 1991 og Det internasjonale energicharteret av 2015 har observatørstatus sammen med en gruppe inviterte stater samt flere internasjonale organisasjonen.

Referanser
----------

1. ↑  «Energy Charter Conference», Energy Charter.
2. ↑  «Energicharteret»[*død lenke*], Energistyrelsen, Danmark.
3. ↑  «Intergovernmental Organizations», De forente nasjoner. Lest 10. juli 2016.
4. ↑  «Members & Observers», Energy Charter.

Eksterne lenker
---------------

* Offisielt nettsted
**Jacob Smith Jarmann** (født 30. mai 1816, død 29. mars 1894) var en norsk våpenkonstruktør.

Jarmann ble født i Nord-Fron i Gudbrandsdalen, hvor hans far Jens Petter Jarmann var lensmann. Hans mor het Maren Elisabeth Hiorth. Han ville satse på en militær karriere og tok offiserseksamen som privatist i 1840, men hadde ikke gode nok resultater. Han arbeidet bl.a. som maskinist på dampskip og var tidlig interessert i konstruksjon av skytevåpen. Han skal ha konstruert et enkeltskudds bakladningsgevær allerede i 1838. I 1855 startet han sammen med ingeniør Prosper Nørbech et mekanisk verksted i Kristiania. Firmaet ble gjort om til aksjeselskap i 1857 under navnet Nylands mekaniske verksted. I 1878 trakk han seg fra driften av verkstedet for å jobbe på heltid med geværkonstruksjon. I 1877 fikk han patent på et repetergevær i kaliber 11 mm. Dette ble videreutviklet til det geværet som ble antatt som 10,15 mm Jarmanngevær M/1884.

Referanser
----------

1. 1 2   Norsk biografisk leksikon, Norsk biografisk leksikon ID Jacob\_Jarmann, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Historisk befolkningsregister **·** Geni
 |
**Dina Cecilie Billington** (født 16. september 1985) er en norsk sanger og tegner fra Halden. 

Hun er utdannet tegner fra Einar Granum Kunstfagskole i Oslo og musikk- og kunstpedagog fra Høgskolen i Østfold og Universitetet i Agder. 

Billington debuterte som plateartist i 2015 med albumet *Hun som drømmer* bestående av egenkomponert musikk, tekster og tegninger. Hun har opptrådt på mange scener i Norge, blant annet Oslo Konserthus, Rockefeller, Litteraturhuset i Fredrikstad, Brygga Kultursal Halden og Prøysenhuset på Ringsaker. 

Hun har medvirket på flere utstillinger som billedkunstner og hadde sin første separatutstilling i november 2015 på Galleri Rød i Halden. 

Dina Billington står bak etableringen av Fargespill Østfold hvor hun jobber som produsent og kunstnerisk leder.

Referanser
----------

1. ↑   www.birthday.se[Hentet fra Wikidata]
2. ↑  «Instruktører». Kultursommerskolen i Halden. Arkivert fra originalen 22. desember 2015. Besøkt 11. desember 2015.
3. ↑  «Dina Billington: - Over all forventning». *Halden Arbeiderblad*. 30. november 2015. s. 4.
4. ↑  «Dinas plate (og utstilling)». *Halden Arbeiderblad*. 27. november 2015. s. 12.
5. ↑  «To konsertkvelder med haldensere og Halden-tilknytning». *Halden Arbeiderblad*. 6. februar 2015. s. 15.

Eksterne lenker
---------------

* Dina Billington Arkivert 11. desember 2015 hos Wayback Machine.
* 

  


|  |  |
| --- | --- |
| Oppslagsverk/autoritetsdata | MusicBrainz
 |
**Energi 21** er den norske nasjonale strategien for forskning, utvikling, demonstrasjon og kommersialisering av energiløsninger etablert i 2008.

Bakgrunn
--------

Initiativet til Energi21 ble tatt av olje- og energiminister Odd Roger Enoksen vinteren 2007. Formålet var å etablere en bred og samlende FoU-strategi for energisektoren. Verdiskapingspotensial, miljøhensyn, forsyningssikkerhet og effektiv utnyttelse av energiressursene var prioritert i mandatet til strategigruppen. I tillegg skulle den bygge videre på eksisterende kompetanse i forskning og næringsliv.

Innsatsgrupper
--------------

Energi21 har seks innsatsgrupper. Det er bred deltakelse fra industrien, forskningsmiljøer, interesseorganisasjoner og myndigheter. I underkant av 100 representanter fra bransjen er involvert i arbeidet på en aller annen måte. Det er stor aktivitet og høyt engasjement.

Hver innsatsgruppe har eget mandat og egen nettside der alle deltagerne er ført opp:

* Fornybar kraft
* Energisystemer
* Energieffektivisering i industrien
* CO2-håndtering, CCS[*død lenke*]
* Fornybar termisk energi[*død lenke*]
* Rammer og samfunnsanalyse[*død lenke*]

Eksterne lenker
---------------

* Energi 21
***Nyctemera annulata***  er en bjørnespinner (Arctiidae).

Utseende
--------

…

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis
-------

…

*Nyctemera annulata* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse
----------

*Nyctemera annulata* finnes på New Zealand, finnes ikke i Norden.

Systematisk inndeling
---------------------

**Treliste**
* sommerfugler (Lepidoptera)
	+ gruppe **Apoditrysia**
		- gruppe **storsommerfugler**
			* gruppe / overfamilie **Noctuoidea**
				+ familie **bjørnespinnere** (Arctiidae)
					- delgruppe Arctiinae
						* ***Nyctemera annulata***

Eksterne lenker
---------------

* (en) *Nyctemera annulata* – oversikt og omtale av artene i WORMS-databasen Rediger på Wikidata

* (en) *Nyctemera annulata* i Global Biodiversity Information Facility Rediger på Wikidata

* (en) *Nyctemera annulata* hos NCBI Rediger på Wikidata

* (en) *Kategori:Nyctemera annulata* – bilder, video eller lyd på Wikimedia Commons Rediger på Wikidata

* (en) *Nyctemera annulata* – galleri av bilder, video eller lyd på Wikimedia Commons Rediger på Wikidata

* *Nyctemera annulatum* – detaljert informasjon på Wikispecies Rediger på Wikidata
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.
En **energibærer** er en mekanisme eller stoff som kan holde på energi for så å benytte seg av den på et annet sted og til senere tid. Det kan benyttes til å drive en maskin eller kjøretøy. En energibærer kan være en springfjær, elektrisk batteri, kondensator, trykkluft, oppdemmet vann, hydrogen, petroleum, kull, treverk og naturgass.

Hydrogen er en lovende energibærer for bæring av energi fra fornybare energikilder. Elektrisitet benyttes til å produsere hydrogen ved elektrolyse av vann, som igjen kan benyttes i et hydrogendrevet kjøretøy. Energien blir utnyttet ved hjelp av brenselcelleteknologi som bruker hydrogen og oksygen til å produsere elektrisitet, varme og vann. På det nåværende tidspunkt er brenselscelleteknologi bare brukt i liten skala i hydrogendrevne kjøretøy og husholdningsgeneratorer.

Det er verd å merke seg at kull, olje og naturgass er energibærere som blir utvinnet av jorda. De inneholder store mengder energi som allerede er lagret eller «oppladed», mens springfjører, batterier, hydrogen etc. typisk inneholder energi produsert i en eller annen type kraftstasjon.

Se også
-------

* Brensel
* Drivstoff

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
Noen bransjer i varehandelen er mer enn andre preget av spesielle markedsforhold.
**Distriktsforhandler** betegner en forretningsmessig virksomhet som innenfor et definert, geografisk område (salgsdistrikt) har enerett på salg og levering, og gjerne også service på et produkt for egen eller andres regning. I Norge er denne distribusjonsformen utbredt innenfor f.eks bilbransjen, maskiner og industriutstyr samt ferdighus og -hytter. Den primære økonomiske, salgs- eller markedsføringsoppgaven kan ligge hos en produsent, grossist, generalagent, importør eller nasjonal distributør. Hvilke nøyaktige rettsbetingelser som gjelder mellom en distriktsforhandler og hans leverandører er avhengig av avtaleforholdet mellom dem og ikke et relevant tema i forholdet til kundene.

De praktiske driftsbetingelsene med handel er bransjeavhengige, og også varierende for forskjellige typer produkter. For den som arbeider i et geografisk område med produkter fra grossister eller tilsvarende tilbydere er hensynet til egen inntjening avgjørende for de forholdsregler som tas avtalemessig med leverandørene. Temaet gjelder i første rekke bedrifter som primært arbeider i bedriftsmarkedene, men kan også gjelde bedrifter som tilbyr spesielle forbrukerprodukter eller arbeider i andre markedsnisjer.

Produktleverandører
-------------------

Distriktsforhandlere har som hovedoppgave å selge og levere produkter og arbeider vanligvis med produkter fra mange leverandører som vanligvis er importører eller grossister. Unntaksvis kan leveringen også omfatte bruksanbefalinger eller andre arbeidsytelser, og leveringstilbudet kan omfatte reparasjonsservice eller vedlikehold.

Verksteder
----------

Verksteder eller mobile serviceytelser er tjenester orientert rundt teknisk service. Disse arbeider ofte med produkter som det kan medføre en del kompleksitet å betjene servicemessig. De kan derfor være spesialister på bestemte typer vedlikeholdsoppdrag. Unntaksvis kan en produktleverandør ha reparasjoner som hovedaktivitet og i tillegg levere produkter fra butikk som urmaker er eksempel på. Kombinasjonen av verksted og varelevering er lite utbredt og ikke rasjonell vanligvis.

Se også
-------

* Bedriftsmarked
* Agenturhandel
* Handelsagent
* Handelsmann
* Næringsvirksomhet
***Energikampen*** er et norsk TV-program for barn som gikk på NRK1 og NRK Super. *Energikampen* ble vist på NRK første gang i 2001. Formatet er utviklet og produsert av produksjonsselskapet Fabelaktiv for NRK.

I programmet konkurrerer 11-åringer på ulike lag mot hverandre ute i naturen i teoretiske og praktiske oppgaver som omhandler energi og miljø. Programmene ble først spilt inn i Rondane og senere i Jotunheimen og Lemonsjøen i Vågå. I produksjonen av programmet samarbeider Fabelaktiv med det statlige enøkselskapet Enova.

Programledere
-------------

* 2001: *Ukjent*
* 2002: Truls Pedersen
* 2003: Truls Pedersen
* 2004: Kjersti Gullvåg og Truls Pedersen
* 2005: *Truls Pedersen*
* 2006: *Ukjent*
* 2007: *Ukjent*
* 2008: *Ukjent*
* 2009: *Ukjent*
* 2010: Solveig Hareide
* 2011–2012: Truls Pedersen

Priser og nominasjoner
----------------------

*Energikampen* ble i 2008 tildelt BarneVaktens pris «Årets familieprogram». Programmet var under Gullruten 2011 nominert i kategorien «Beste barne- eller ungdomsprogram», og vant i 2013 prisen for beste ikke-manusbaserte program under International Emmy Kids Awards (første Emmy-pris til en norsk produksjon).

Referanser
----------

1. ↑  «ENERGIKAMPEN beste familieprogram i 2008». BarneVakten. 16. januar 2009. Arkivert fra originalen 27. november 2012. Besøkt 7. mars 2013.
2. ↑  «Emmy til Energikampen». Norsk filminstitutt. 11. februar 2013. Besøkt 26. februar 2013.
3. ↑  «Norge vant Emmy-pris». Aftenposten. 9. februar 2013. Besøkt 1. mars 2013.

Eksterne lenker
---------------

* Programmets hjemmeside på NRK.no
**Horsevik** er navnet på gårdsnummer 1 i Gaular kommune, Sogn og Fjordane. Gården ligger på sørvestsiden av Hestadfjorden, Fv 421 passerer over gården.

Horsevik er delt inn følgende bruk:

* Bruk 1
* Bruk 2 – *plassen Mjelkevik*, delt fra bruk 1 i 1864
* Bruk 3 – *plassen Vassenden (også kalt Gjelhaugen)*, delt fra bruk 1 i 1859
* Bruk 4 – *Grimsvik*, delt fra bruk 1 i 1839
* Bruk 5 – *Vollen, landhandel*, delt fra bruk 4 i 1896
* Bruk 6 – *Farstad*, delt fra bruk 1 i 1943

Historisk
---------

Første dokumentasjon på bosetting på gården er fra 1590, siden den var i bruk så tidlig, regnes det som sannsynlig at gården var en mellomaldergård. Gården vil da ha hatt bosetning før svartedauden.

Før 1640-årene var navnet på gården Grimsvik, navnet stammet fra første bosetter som het Grim.

I 1896 startet Karl O. Lien opp landhandel på bruk 5, sønnen Olav tok over denne i 1936. I 1943 ble butikken flyttet til bruk 5. Butikken fikk store skader i et snøskred i 1978 og ble lagt ned året etter. I tilknytning til butikken var det også brevhus, det ble etablert i 1905 og lagt ned i 1970. Postadressen de seneste årene var 6833 Grimsvik.

Litteratur
----------

* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.13-24)*, Oslo 1998. ISBN 82-994538-2-8
Hannliliger
En **liliger** er en hybrid mellom en løve og en liger, nærmere bestemt mellom en hannløve (*Panthera leo*) og en hunnliger (*Panthera leo x Panthera tigris*). 

Kategoriseringen av den omfatter verken art eller underart, da liligeren kun er et menneskeskapt eksperiment. 

Som følge av dette inngår ikke tiligeren som en selvstendig art i moderne biologisk klassifikasjon, men som en hybrid under benevnelsen *Panthera leo x Panthera leo x Panthera tigris*. 

  

Per i dag finnes det i underkant av 100 ligere i verden, og enda færre liligere. Samtlige lever i fangenskap, og majoriteten av disse i dyreparker i USA.

Å avle frem kunstige hybrider er forbundet med økt risiko for genetiske avvik hos avkommet, hvorav både overdreven vekst og tidlig død er vanlige konsekvenser.

  

Ved siden av å være større enn hunnliligeren, har hannliligeren manke, som løven. Derimot har liligeren ikke de karakteristiske tigerstripene, slik som ligeren, men rosetter som hos en leopard.

Årsaken til det leopardliknende mønsteret i pelsen er uviss, men at stripene mangler skyldes at liligeren tross alt har 75% av arvematerialet sitt fra den i hovedsak ensfargede løven. 

Russiske zoo-ansatte ved Novosibirsk Zoo kunne i september 2012 annonsere fødselen av verdens første liliger, en hunn ved navn Kiara.

  

Grunnen til at liligere ikke eksisterte før i 2012, mens ligere har blitt avlet frem siden 1799, kan være at man lenge var overbevist om at ligere, slik som muldyr (også en hybrid), var sterile.

At fertile hunnligere ble holdt separat fra andre store kattedyr og ikke ble gitt muligheten til å pare seg med andre enn den sterile hannligeren, umuliggjorde lenge tilblivelsen av liligeren. 

Like fullt er det mulig at liligere faktisk har eksistert før 2012, men at de ble forvekslet med ligere eller tigoner.

Som dyrehybrider flest er liligeren predisponert for en rekke nevrologiske defekter som sterilitet, leddgikt, kreft, organsvikt og redusert forventet levealder.

Kiara er et unntak, og selv om hun ble beviset på ligerens fertilitet, og har levd og fremdeles lever et liv ved god helse, er situasjonen en annen for dyrehybrider generelt. 

Av de anslagsvis 10 liligerene som til nå er født, ble tre av dem født i den amerikanske dyreparken Greater Wynnewood Exotic Animal Park.

Parken ble drevet av den mye omtalte mediepersonligheten og forretningsmannen Joe Exotic, men måtte stenge i 2020 etter en langvarig mediestorm og en rekke lovbrudd.

Referanser
----------

1. ↑
2. 1 2  «Liliger - An Offspring of Lion & Liger». *www.ligerworld.com* **(engelsk)**. Besøkt 28. mai 2023.
3. ↑  «WATCH: Meet Kiara, The World's First Liliger». *HuffPost* **(engelsk)**. 19. september 2012. Besøkt 28. mai 2023.
4. ↑  «Why Li-Ligers are Born so Late?». *www.ligerworld.com* **(engelsk)**. Besøkt 28. mai 2023.
5. ↑  Reynolds, Michelle (19. mai 2017). «This Is Why Ligers, Tigons, and Other Tiger/Lion Hybrids Shouldn't Be Bred». *PETA* **(engelsk)**. Besøkt 28. mai 2023.
6. ↑  Solomons, Adam (25. april 2022). «Inside derelict zoo where Tiger King Joe Exotic and his animals roamed». *Mail Online*. Besøkt 28. mai 2023.
Urmaker.
En Tourbillion-mekanisme.
En **urmaker** er en håndverker som bygger og reparerer ur. Urmakere i våre dager driver som regel og reparerer ur, men kan også produsere de fleste delene som skal til.

Utdanning
---------

I Norge i dag er utdannelsen til dette yrket innen utdanningsprogrammet Design og håndverk. En kandidat må gå to år på skole og to år i lære ute i bedrift. Første skoleåret er vg1 Design og håndverk. Andre året er vg2 ur- og instrumentmaker. Utdannelsen foregår på Tinius Olsens skole på Kongsberg.

Urmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

Referanser
----------

1. ↑  Utdanningsdirektoratets informasjon om ordningen Arkivert 10. juni 2016 hos Wayback Machine.

Se også
-------

* Kronometer
* Horologi
* Instrumentmaker

Eksterne lenker
---------------

* Utdanning.no sin yrkesbeskrivelse av urmaker
* Design og håndverk – Urmaker
* Tinius Olsens Skole
* Norges Urmakerforbund
* fagurmaker.no Arkivert 15. april 2021 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** GND **·** NKC
 |
**Lilia Izquierdo Aguirre** (født 10. februar 1967 i Havanna), er en cubansk tidligere volleyballspiller som deltok i de olympiske leker 1992 i Barcelona og 1996 i Atlanta. 

Izquierdo ble olympisk mester i volleyball under OL 1992 i Barcelona. Hun var med på det cubanske laget som vant volleyballturneringen for damer foran SUS og USA. Cuba vant semifinalen mot USA med 3-2 og i finalen beseiret de SUS med 3-1. Izquierdo spilte fem kamper i OL-turneringen.

Fire år senere, under sommer-OL 1996 i Atlanta vant hun en ny gullmedalje med det cubanske volleyball-laget. De vant semifinalen med 3-2 over Brasil og finalen med 3-1 over Kina. Izquierdo spilte fem kamper i turneringen.

OL-medaljer
-----------

* 1992 Spanias flagg Barcelona - Gull **Gull** i volleyball, damer Cubas flagg Cuba
* 1996 USAs flagg Atlanta - Gull **Gull** i volleyball, damer Cubas flagg Cuba

Referanser
----------

Eksterne lenker
---------------

* (en) Lilia Izquierdo – Olympics.com Rediger på Wikidata

* (en) Lilia Izquierdo – Olympic.org Rediger på Wikidata

* (en) Lilia Izquierdo – Olympedia Rediger på Wikidata

* (en) Lilia Izquierdo – Sports-Reference (OL-resultater – arkivert) Rediger på Wikidata

* (en) Lilia Izquierdo – databaseOlympics.com (arkivert) Rediger på Wikidata

* (en) Lilia Izquierdo – European Volleyball Confederation Rediger på Wikidata
**Somme** er en elv i Picardie, nord i Frankrike. Navnet *Somme* kommer fra et keltisk ord som betyr *ro*.

Historie
--------

Opp gjennom historien har elven vært åsted for mange slag og trefninger. Her er en liste over de viktigste:

* Elven er kanskje mest kjent for slaget ved Somme under første verdenskrig.
* Invasjonsflåten til William Erobreren samlet seg i Sommebukten ved Saint-Valery-sur-Somme i 1066.
* Under slaget ved Balnchetaque i 1346 trakk Edward IIIs hær seg tilbake over elven under felttoget som endte med slaget ved Crécy.
* Slaget ved Agincourt i 1415 innebar også at elven ble krysset.
* De store slagene som til slutt stoppet tyskernes våroffensiv på vestfronten i 1918 ble utkjempet i Sommedalen, som ved Villers Bretonneux, som markerte begynnelsen på slutten av første verdenskrig.

Département og landsbyer langs elven
------------------------------------

* Aisne: Saint-Quentin
* Somme : Ham, Péronne, Corbie, Amiens, Abbeville, Saint-Valery-sur-Somme, Le Crotoy

Elvemunningen i Den engelske kanal er mindre enn den var, men fremdeles omfattende.

Største sideelver
-----------------

|  |  |
| --- | --- |
| * **Fra høyre**
1. Omignon
2. Hallue
3. Nièvre
4. Scardon
 | * **Fra venstre**
1. Avre
2. Selle
3. Saint-Landon
4. Airaine
5. Ambroise
6. Ancre
 |

Hydrologi
---------

Elven er kjennetegnet ved svært lav helningsgrad og jevn strøm. Dalen har forholdsvis bratte sider, men i bunnen er den flat med myrer og bassenger. Elven er en kalkelv, og vannkilden til elven er grunnvann som pipler opp gjennom kalksteinen som elven renner over. 

En av myrene i dalen, Marais de l'Île, er et naturreservat i byen St. Quentin. Tidligere ble det gravd torv ut fra myrene, men i dag blir de benyttet til fiske og jakt. 

I 1770 begynte konstruksjonen av *Canal de la Somme*, som sto ferdig i 1843. Den er 156 km lang, og begynner ved St. Simon og Sommebukten. Fra St. Simon til Froissy (nær Bray sur Somme, sør for Albert) går kanalen ved siden av elven. Fra Abbeville, går kanalen gjennom den tidligere elvemunningen, som nå er tilmudret, til Saint-Valéry-sur-Somme, der kanalen går ut i Den engelske kanal. 

Et tjern i en av myrene i dalbunnen.
St. Quentin Canal, viden kjent for slaget i 1918 knytter Somme til Nord-Frankrike og Belgia og sørover til elven Oise. Canal du Nord knytter også Somme til Oise ved Noyon, og så Paris.

I 2001 ble Sommedalen rammet av en kraftig flom, som stort sett kom av stigende vannspeil i omgivelsene.

Kilder
------

* Delattre, Ch. Mériaux, E. and Waterlot, M. *Guides Géologiques Régionaux: Région du Nord, Flandre Artois Boulonnais Picardie* (1973)

Eksterne lenker
---------------

* (en) Somme River – kategori av bilder, video eller lyd på Commons Rediger på Wikidata

* (en) Somme River – galleri av bilder, video eller lyd på Commons Rediger på Wikidata
* Bilder av Somme

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** BBC Things
 |
Urinsyres kjemiske struktur.
**Urinsyre** er et organisk stoff, som dannes i mange dyr ved nedbrydning av nitrogenholdige stoffer. I pattedyr dannes det som mellomprodukt ved nedbrytningen av puriner, men omdannes i de fleste arter etterfølgende videre til allantoin. I mennesker og menneskeaper skjer den omdannelse ikke, men urinsyren anvendes i stedet som en viktig antioksidant i blodet, en tilpasning til at disse arter har mistet evnen til selv å danne askorbinsyre, en annen viktig antioksidant. I fugler og krypdyr dannes stoffet generelt som sluttprodukt for nedbrytningen av kroppens forskjellige nitrogenholdige stoffer, slik som nukleotider fra RNA og DNA, aminosyrer fra proteiner eller mange andre. I disse dyr utskilles det i fast form; i fugleskitt ses det som den hvite del av klatten. Urinsyre er ansvarlig for fugleskittens evne til å etse og ødelegge f.eks. bilers lakk.

Eksterne lenker
---------------

* (en) Uric acid – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
***Skinner's Bubble*** er en amerikansk stumfilm fra 1917, regissert av Harry Beaumont.

Handling
--------

William Manning Skinner arbeider for firmaet McLaughlin og Perkins, men streber etter høyere ting. Han regner med at ved å bli Napoléon Bonaparte i den industrielle verden, og sier opp sin stilling for å starte en virksomhet for seg selv i stor skala.

Men firmaet hans vakler snart på randen av konkurs. Det firmaet han tidligere hadde forlatt var i stor grad årsaken til hans tidligere suksess. Men han innrømmer ikke dette overfor sin kone, Honey. I stedet påstår han at han tjener penger så fort at han ikke klarer å telle alle pengene han har begynt å tjene.

Skuespillere
------------

* Bryant Washburn som William Manning Skinner
* Hazel Daly som Honey
* James C. Carroll som McLaughlin
* Ullrich Haupt som Perkins
* Marian Skinner som Mrs. McLaughlin

Referanser
----------

1. ↑  SKINNER'S BUBBLE

Eksterne lenker
---------------

* (en) *Skinner's Bubble* på Internet Movie Database Rediger på Wikidata

* (en) *Skinner's Bubble* på American Film Institute Rediger på Wikidata

* (en) *Skinner's Bubble* på Silent Era Rediger på Wikidata
Denne artikkelen omhandler næringslivslederen.  For cellisten, se Marianne Baudouin Lie.

**Marianne Lie** (født 12. februar 1962 i Bærum) er en norsk næringslivsleder.

Lie har samfunnsfaglige studier fra Universitetet i Oslo. Hun var ansatt i Norges Rederiforbund fra 1988 til 1998, og administrerende direktør i Vattenfall Norge fra 1998 til 2001. Fra 2001 til 2002 var Lie daglig leder i Helsevakten Telemed.

Hun ble administrerende direktør i Norges Rederiforbund i 2002. Denne stillingen hadde hun til januar 2008, da hun sluttet etter at regjeringen bestemte at rederne må betale 67 prosent av sin utsatte skatt på totalt 21 milliarder kroner. Lie fikk blant annet kritikk for sitt standpunkt forut for denne beslutningen, fra daværende styre i Rederiforbundet. Senere fastslo Høyesterett I en plenumsdom av 12. februar 2010 at Regjeringen Stolenbergs pålagte oppgjør av skatteforpliktelsene er i strid med tilbakevirkningsforbudet i Grunnloven § 97. Således vant Lies standpunkt frem i Høyesterett, men hun gikk likevel over i annen virksomhet fra 2008.

Lie er i dag styreleder og partner i Vox Politica. Hun har flere styreverv, blant annet i Wilh. Wilhelmsen, RS Platou og Rainpower. Lie var medlem av Executive Committee i Trilateral Commission. 17. januar 2013 ble hun nominert til Gabrielsen-prisen 2012 sammen med 4 andre. Prisen gis til beste kvinnelige styrelederkandidat i store noterte/unoterte selskaper.

Lie var medlem av Bærum kommunestyre for Høyre i to perioder. Tidlig i 1980-årene ledet hun Bærum Unge Høyre og Akershus Unge Høyre.

Hun er datter av Helge S. Lie, tidligere varaordfører i Bærum. Marianne Lie var tidligere gift med reklamemannen Morten Harg.

Referanser
----------

1. ↑   Historisk befolkningsregister, hbr2.nr.no, besøkt 14. august 2019[Hentet fra Wikidata]
2. ↑  *Vox Politica* «Marianne Lie, f.1962»[*død lenke*]
3. ↑  *Trilateral Commission* «Leadership - www.trilateral.org» Arkivert 18. mars 2014 hos Wayback Machine.
4. ↑  «Benedicte Schilbred Fasmer vinner av Gabrielsen Prisen 2012». *Gabrielsen Award*. Styreinformasjon AS. Besøkt 11. april 2013.
5. ↑  Lange, Grete de (6. desember 2001). «Aktuell profil: Ambisiøs og målrettet». *Aftenposten* (Morgen utg.): 32.
6. ↑  Ljønes, Tor Einar (6. desember 2001). «Til topps i mannsbastion». *Dagens Næringsliv*: 5.
7. ↑  Nilsen, Ole Johan (13. oktober 1987). «Lie ga seg, Høyre-enighet i Bærum». *Aftenposten* (aften utg.): 4.
**Clarté** var en norsk sosialistisk og pasifistisk organisasjon.

Organisasjonen ble grunnlagt i 1925, og hadde utspring i den internasjonale bevegelsen med samme navn. Den internasjonale bevegelsen gikk inn i 1923, men de franske og svenske avdelingene fortsatte, og det kom også til danske og finske avdelinger i 1925 og 1926.

Den norske Clarté var nært tilknyttet organisasjonen Mot Dag, og motdagisten Arne Ording var formann. Ording var også redaktør for bevegelsens tidsskrift, også ved navn *Clarté*. Dette utkom mellom 1929 og 1931. Norske Aake Anker Ording var generalsekretær i *Nordisk Clartéforbund* fra 1927. Norske Clarté eksisterte frem til 1936, da det ble omorganisert under navnet Forum. Samme år ble Mot Dag nedlagt.

Forum ble splittet i 1940 i forbindelse med den finske vinterkrigen, da formann Gudmund Harlem foreslo at kommunister skulle nektes medlemskap i organisasjonen. 74 stemte for og 78 mot, og mindretallet brøt da ut og stiftet Sosialistisk Studentlag.

Referanser
----------

1. 1 2 3  Hagtvet, Bernt (1976). «Clarté». *Pax Leksikon*. Oslo: Pax. Arkivert fra originalen 30. mars 2012.  «Arkivert kopi». Archived from the original on 30. mars 2012. Besøkt 2. januar 2010. CS1-vedlikehold: Uheldig URL (link)
2. 1 2  Henriksen, Petter, red. (2007). «Clarté – sosialistiske organisasjoner». *Store norske leksikon*. Oslo: Kunnskapsforlaget. Arkivert fra originalen Bruk av `|arkiv_url=` krever at `|arkivdato=` også er angitt (hjelp).
3. ↑  Henriksen, Petter, red. (2007). «Mot Dag». *Store norske leksikon*. Oslo: Kunnskapsforlaget.
4. ↑  Pryser, Tore (1988). *Klassen og nasjonen 1935-1946*. Bind fire i *Arbeiderbevegelsens historie i Norge*. Oslo: Tiden. s. 229–230. ISBN 82-10-02754-9.
***Love Me*** er en amerikansk stumfilm fra 1918, regissert av Roy William Neill.

Handling
--------

I en gruveby i Det ville vesten møtes millionæren Gordon Appleby og sivilingeniøren Maida Madison. De gifter seg, og vender tilbake til Philadelphia. Men Gordons snobbete familie møter de nygifte med en kald skulder. Særlig tar Gordons eldste bror Mortimer anstøt av Maidas likefremme natur, og han bestemmer seg for å sørge for at ekteskapet bryter sammen. Maida på sin side får kjennskap til at Gordons søster Eunice, som er gift med en løytnant som er stasjonert i utlandet, har innledet et forhold til playboyen Rupert Fenton. I et selskap overhører hun at Eunice planlegger å dra til Egypt sammen med Rupert; Maida besttemmer seg for å redde Eunice fra henne selv. Senere samme kveld følger Maida etter Eunice til Ruperts leilighet, hvor hun blir oppdaget av Mortimer – som nesten lykkes med å overbevise Gordon om at Maiden er utro mot ham. Maida nekter å forklare hvorfor hun befant seg hos Rupert, i et forsøk på å beskytte Eunice. Men Eunice innser hvilken situasjon hun har satt dem begge i, og full av skam innrømmer hun hvordan det egentlig henger sammen. Familien Appleby er full av takknemlighet overfor Maida, og ønsker henne velkommen som Gordons hustru og nytt medlem av familien.

Skuespillere
------------

* Dorothy Dalton som Maida Madison
* Jack Holt som Gordon Appleby
* William Conklin som Rupert Fenton
* Dorcas Matthews som Eunice
* Melbourne MacDowell som Grant Appleby
* Elinor Hancock som Mrs. Appleby
* Robert McKim som Mortimer Appleby
* Charles K. French som en medarbeider
* Lloyd Hughes som en festgjest
* George Kuwa som en ansatt hos Fenton

Referanser
----------

1. ↑  «Love Me». *catalog.afi.com*. American Film Institute. Besøkt 27. desember 2022.
2. ↑  «Love Me : synopsis». *www.tcm.com* **(engelsk)**. Turner Classic Movies. Besøkt 27. desember 2022.

Eksterne lenker
---------------

* (en) *Love Me* på Internet Movie Database Rediger på Wikidata

* (en) *Love Me* på AllMovie Rediger på Wikidata

* (en) *Love Me* på American Film Institute Rediger på Wikidata
**Gjertrud Økland** (født 21. september 1963) er en norsk musiker (fiolin) og orkesterleder, kjent for sitt spill av sigøynermusikk.

Hun er utdannet ved Norges musikkhøgskole og Lisztakademiet i Budapest, der hun studerte under Geza Kapás.
Hun har siden 1989 ledet sitt Gjertruds sigøynerorkester som har spesialisert seg på østeuropeisk sigøynermusikk.

Tidligere var hun med i Stavangerbandet Viirus ledet av Vlada Kanic. Hun har medvirket på flere utgivelser i Pål Jackmans gruppe Wunderkammer (1999-). Ellers har hun bidratt til plater med Jon Balkes Magnetic North Orchestra (1994),
Randi Tytingvågs debutalbum, Elias Akselsen, Morten Abel (*Snowboy*, 1997) og Thomas Dybdahl (*Stray Dogs*, 2003). 
Hun tok del i oppsetningen «Galen i Halen» med Kirsten Måsvær og er også tilsatt i Stavanger Symfoniorkester.

Utgivelser
----------

* *Gjertruds Sigøynerorkester med gjester* (1992)
* *Gjertruds Sigøynerorkester* (1996)
* Gjertruds Sigøynerorkester, *Jeg er på vandring* (Lærdal Musikkproduksjon, 2005) med Elias Akselsen og Bente Kahan

Referanser
----------

1. ↑  artistoversikt Arkivert 27. oktober 2007 hos Wayback Machine. fra Rogaland Teater
2. ↑  utgivelser Arkivert 26. september 2007 hos Wayback Machine. fra diskografi.no
3. ↑  artistside fra groove.no

Eksterne lenker
---------------

* (en) Gjertrud Økland på Discogs Rediger på Wikidata

* (en) Gjertrud Økland på Discogs Rediger på Wikidata

* (en) Gjertrud Økland på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs **·** Discogs
 |
**Finlandshjelpen** var betegnelsen på humanitær bistand som ble gitt fra andre land i Norden til Finland under vinterkrigen 1939-1940, hvor landet ble angrepet av Sovjetunionen. Finlandshjelpen ble organisert av Foreningen Norden.

Finlandshjelpen i Norge
-----------------------

Den norske foreningen samlet sammen med flere nasjonale organisasjoner inn 2,4 millioner kroner, samt klær sanitetsutstyr, redskaper og varer for 600.000 kroner. Aksjonen gikk under navnet *Landsinnsamlingen til Finnland*. Flere kommuner arrangerte innsamlingsaksjoner på vegne av Finlandshjelpen. En av privatpersonene som bidro til aksjonen var den norske forfatteren Sigrid Unset. Hun auksjonerte bort nobelprismedaljen hun hadde vunnet i litteratur til inntekt for Finlandshjelpen.

Selv da Vinterkrigen var over den 13. mars 1940 så fortsatte innsamlingene. I Norge stoppet innsamlingen brått grunnet det tyske angrepet på Norge 9. april 1940. På det tidspunkt var varer og penger for 1,4 millioner forsatt ikke oversendt til Finland. I en overenskomst med Foreningen Norden og Finsk Folkehjelp ble det besluttet at dette kunne brukes på hjelpearbeidet i de krigsherjede områder i Norge.

* Avreise for norske frivillige arbeidere til Finland.  Foto: Henriksen & Steen/NasjonalbiblioteketAvreise for norske frivillige arbeidere til Finland.  Foto: Henriksen & Steen/Nasjonalbiblioteket
* Nyttekjøretøyer som skal sendes til Finland.  Foto: Henriksen & Steen/NasjonalbiblioteketNyttekjøretøyer som skal sendes til Finland.  Foto: Henriksen & Steen/Nasjonalbiblioteket
* Ambulanser fra Norges Røde Kors til Finland.  Foto: Henriksen & Steen/NasjonalbiblioteketAmbulanser fra Norges Røde Kors til Finland.  Foto: Henriksen & Steen/Nasjonalbiblioteket
* Innsamling av ryggsekker til Finland.  Foto: Henriksen & Steen/NasjonalbiblioteketInnsamling av ryggsekker til Finland.  Foto: Henriksen & Steen/Nasjonalbiblioteket

Referanser
----------

1. ↑  Hansen, Svein Olav. Drømmen om Norden. Den norske foreningen Norden og det nordiske samarbeidet 1919-1994. s.110-112 Gyldendal, 1994
2. ↑  Finlandshjelpens innsamling i Gjerstad, Avtrykk.no, 06.12.2017
3. ↑  Hansen, Svein Olav. Drømmen om Norden. Den norske foreningen Norden og det nordiske samarbeidet 1919-1994. s.112 Gyldendal, 1994

Eksterne lenker
---------------

* (en) Norwegian aid to Finland during the Winter War – kategori av bilder, video eller lyd på Commons

Portal: Andre verdenskrig
**Jessica Jerome** (født 8. februar 1987 i Jacksonville, Florida) er en amerikansk skihopper som representerer Park City Nordic Ski Club.

Hun debuterte internasjonalt med 30.-plass (av 40 deltakere) i kontinentalcupen for menn i Westby 26. januar 2002. Hennes eneste seier i et internasjonalt renn var i et FIS-renn (forløperen for kvinnenes kontinentalcup) i Schönwald 21. februar 2004. I selve kontinentalcupen har hun som best 2.-plass i Park City 2. oktober 2005 og på Lillehammer 13. og 14. september 2008 (alle på plast), samt en rekke tredjeplasser. Sammenlagt i kontinentalcupen er 3.-plass i sesongen 2005-06 hennes beste plassering.

I det første senior-VM for kvinner i Liberec i 2009 ble hun nummer 6.

Under VM på ski 2011 i Holmenkollen kom hun på 14.-plass i normalbakke. Daniela Iraschko vant dette rennet, foran Elena Runggaldier og Coline Mattel.

Kontinentalcupseiere vinter 2004-2011 (tilsvarende verdenscup)
--------------------------------------------------------------

| Nr. | Dato | Sted | Øvelse |
| --- | --- | --- | --- |
| **1.** | 2010-12-077. desember 2010 | Finlands flagg Rovaniemi | HS100 |

Referanser
----------

Eksterne lenker
---------------

* (en) Jessica Jerome – Olympedia Rediger på Wikidata

* (en) Jessica Jerome – Sports-Reference (OL-resultater – arkivert) Rediger på Wikidata

* (en) Jessica Jerome – FIS (skihopping) Rediger på Wikidata

* (pl) Jessica Jerome – skijumping.pl Rediger på Wikidata

* (en) Jessica Jerome – TheSports.org Rediger på Wikidata
**Gjervoldsøy** er en øy i Arendal kommune, Aust-Agder fylke. Øya har smale sund mellom Hisøy og fastlandet, som er en del av elveutløpet til Nidelva. Gjervoldsøyveien knytter øya til Rossøya med Gjervoldsøy bro.

Øya har navn etter de mange steingjerdene og mange små jorder på øya. Ifølge gamle historier skyldes gjerdene to brødre som eide øya og ikke kunne bli enig om hvordan de skulle dele den.

Det er spredt bebyggelse med fastboende på den nordlige delen av øya. Den sørlige delen av Gjervoldsøy preges i dag av fritidsbebyggelse. Fra sørsiden av øya er det utsikt mot Store og Lille Torungen fyr.

Øya var tidligere en del av Hisøy kommune, frem til 31. desember 1991 da Hisøy ble en del av Arendal kommune.

Øya har egen velforening; Gjervoldsøy Velforening.

Referanser
----------

1. ↑  Gjervoldsøy på Norgeskart.no fra Statens kartverk

Bilder
------

* Nedre del av Nidelva mellom Hisøy og fastlandet danner kanalliknende vannveier  Foto: Karl Ragnar GjertsenNedre del av Nidelva mellom Hisøy og fastlandet danner kanalliknende vannveier  Foto: Karl Ragnar Gjertsen
* Torungene sett fra Gjervoldsøy  Foto: Tore MorkemoTorungene sett fra Gjervoldsøy  Foto: Tore Morkemo

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Clarkson College** er en privat høyskole i Omaha, Nebraska som tilbyr lavere og høyere grader innen helsevitenskap. Studieretninger er innen sykepleie, medisinsk bildevitenskap, bildeinformatikk, radiologiteknologi, helseøkonomi, fysikalsk terapiassistanse og profesjonsutvikling. Det er tilknyttet Episkopalkirken og Nebraska Medical Center. Totalt antall studenter var mer enn 1 100 i august 2011.

Historie
--------

Clarkson College ble grunnlagt i 1888 av Bishop Clarkson Memorial Hospital i Omaha, Nebraska som et toårig sykepleierkurs. I 1902 ble det utvidet til en treårig sykepleierskole.

Skolen stengte i 1955 på grunn av budsjettproblemer, men en stor donasjon i 1960 gjorde at den kunne gjenåpne.

På 1970-tallet begynte Clarkson College å ta opp mannlige studenter og på 1980-tallet mottok Clarkson College akkreditering av North Central Association og National League for Nursing. Andre program ble lagt til etter som institusjonen vokste.

I 1992 flyttet Clarkson College til sin nåværende plassering på 42. og Dodge Streets. Et boliganlegg og studentsenter ble lagt til universitetsområdet i 2004.

Referanser
----------

1. ↑   *Integrated Postsecondary Education Data System*, Wikidata Q6042926,
2. ↑  Clarkson College academics Arkivert 28. desember 2011 hos Wayback Machine.
3. ↑  Clarkson College historie Arkivert 14. oktober 2011 hos Wayback Machine.

Eksterne lenker
---------------

* (en) Offisielt nettsted Rediger på Wikidata
* Clarkson College på Facebook

Portal: USA

|  |  |
| --- | --- |
| Oppslagsverk/autoritetsdata | ISNI **·** GeoNames
 |